เข้าใจสาเหตุ รักษาสุขอนามัย
ตัวอย่างของการติดเชื้อและโรคต่างๆ เช่น การติดเชื้อจากยีสต์และแบคทีเรีย (เป็นสาเหตุที่พบบ่อยที่สุด) การติดเชื้อจากการมีเพศสัมพันธ์ โรคติดต่อทางเพศสัมพันธ์ หรือจากไวรัส เช่น เริม หรือแม้แต่โรคที่รุนแรงกว่านั้น เช่น มะเร็งบางชนิดหรืออวัยวะภายในฉีกขาดก็สามารถทำให้เกิดกลิ่นได้เช่นกัน คุณจะต้องคอยสำรวจตัวเองว่ามีสัญญาณของโรคภัยไข้เจ็บใดๆ หรือไม่ และไปพบแพทย์หากคุณรู้สึกว่ากลิ่นตรงนั้นของคุณไม่ใช่กลิ่นปกติตามธรรมชาติแล้วแน่ๆ  สิ่งหนึ่งที่ต้องคอยสังเกตก็คือ ตกขาวที่ผิดปกติ ตกขาวสีน้ำตาล เขียว หรือเป็นก้อนขาว เป็นสัญญาณบ่งบอกว่ามีการติดเชื้อ และคุณควรพบแพทย์ให้เร็วที่สุด จำไว้แค่ว่าตกขาวที่ปกติและสุขภาพดีต้องไม่มีกลิ่น การรับเอาแบคทีเรียจากที่อื่นเข้าสู่ร่างกายอาจเป็นการรบกวนสมดุลของแบคทีเรียภายในอวัยวะเพศที่มีความอ่อนไหวต่อสิ่งแปลกปลอม ดังนั้น กิจกรรมทางเพศอาจก่อให้เกิดปัญหาได้ กิจกรรมบางประเภทอาจทำให้เกิดปฏิกิริยาตอบสนองของแบคทีเรีย เช่น การมีเพศสัมพันธ์ทางประตูหลังก่อนต่อด้วยประตูหน้า การใช้ปากกับอวัยวะเพศ และการใช้สิ่งของหรือของกินสอดใส่อวัยวะเพศ  ถ้าคุณต้องการที่จะทำกิจกรรมอย่างที่กล่าวมา ควรมีสิ่งป้องกัน (เช่น ถุงยางอนามัย) และเปลี่ยนทิ้งระหว่างเปลี่ยนจากกิจกรรมหนึ่งไปอีกกิจกรรมหนึ่ง สิ่งแปลกปลอมในจุดซ่อนเร้นของคุณจะทำให้ภูมิต้านทานในร่างกายเกิดต่อต้านและพยายามกำจัดสิ่งแปลกปลอมดังกล่าว ซึ่งสามารถก่อให้เกิดกลิ่นไม่พึงประสงค์ได้เช่นกัน ผ้าอนามัยแบบสอดที่ผู้ใช้ลืมเอาออกหรือทิ้งคาไว้นานเกินไป เศษถุงยางอนามัยที่ฉีกขาด หรืออุปกรณ์ที่ใช้ในกิจกรรมทางเพศต่างๆ เป็นตัวอย่างของที่มาของกลิ่นไม่พึงประสงค์ สุขอนามัยที่ไม่ดีสามารถนำไปสู่การสั่งสมของแบคทีเรียรอบอวัยวะเพศและปากช่องคลอด แม้ว่าสิ่งนี้อาจจะไม่ได้ก่อให้เกิดการติดเชื้อ แต่มันสามารถก่อให้เกิดกลิ่นไม่พึงประสงค์ได้ หากคุณอยากจะลดกลิ่นของจุดซ่อนเร้น ให้รักษาความสะอาดร่างกายและเสื้อผ้าให้สะอาด เสื้อผ้าหลวมๆ สามารถป้องกันการเกิดกลิ่นได้เช่นกัน การที่อวัยวะส่วนนั้นของคุณถูกแช่ในน้ำที่ร้อนเกินไปจะทำให้แบคทีเรียตามธรรมชาติจำนวนมากที่ช่วยรักษาสภาพสมดุลของอวัยวะเพศตาย หลีกเลี่ยงการนั่งแช่น้ำร้อนจัดบ่อยๆ หรือแช่น้ำเป็นเวลานาน คุณต้องอาบน้ำชำระล้างร่างกายเป็นประจำเพื่อรักษากลิ่นให้ดี  จะบ่อยแค่ได้ก็ขึ้นอยู่กับร่างกายของแต่ละคนเพราะทุกคนมีความแตกต่างกัน อย่างไรก็ตาม คุณอาจจะต้องล้างทำความสะอาดอย่างน้อยทุกๆ สองหรือสามวัน การทำเช่นนี้จะช่วยขจัดการสั่งสมของแบคทีเรียบนผิวหนัง ซึ่งเป็นสาเหตุของกลิ่นไม่พึงประสงค์บนร่างกาย ไม่ว่าจะส่วนใดก็ตาม จุดซ่อนเร้นของคุณมีความอ่อนไหวต่อสิ่งกระตุ้นมาก การใช้สบู่ผิดประเภทอาจทำให้เกิดการระคายเคืองและกลิ่นไม่พึงประสงค์ได้ หลีกเลี่ยงสบู่ที่มีกลิ่นหอมมากๆ และที่มีส่วนผสมที่ไม่ได้มาจากธรรมชาติหรือประเภทที่มีคุณสมบัติต่อต้านแบคทีเรีย สบู่ประเภทดังกล่าวจะไปรบกวนสมดุลตามธรรมชาติของร่างกายคุณ เลือกใช้สบู่ที่ทำจากส่วนผสมธรรมชาติที่ติดฉลากว่า ปราศจากน้ำหอม คุณจะทำสิ่งนี้ (สวนล้างอวัยวะเพศ) ก็ต่อเมื่อแพทย์สั่งให้ทำเท่านั้น การสวนล้างจะทำให้แบคทีเรียตามธรรมชาติในร่างกายเกิดความไม่สมดุลอย่างรุนแรง และแทบจะรับประกันได้เลยว่าจะทำให้ส่วนนั้นของคุณเกิดภาวะติดเชื้อในที่สุด การเช็ดหลังเสร็จกิจในห้องน้ำสามารถก่อให้เกิดการติดเชื้อได้ คุณควรเช็ดให้ถูกทิศทาง (จากหน้าไปหลัง) และให้แน่ใจว่าเช็ดสะอาดทั่วถึง ความผิดพลาดเกิดขึ้นได้ง่ายมากเวลาที่เราเช็ดบริเวณอวัยวะเพศ และสิ่งตกค้างที่เหลืออยู่จะก่อให้เกิดการติดเชื้อและการโตลุกลามของแบคทีเรีย ระมัดระวังผลิตภัณฑ์สำหรับจุดซ่อนเร้นที่คุณเลือกใช้ การใช้สารหล่อลื่นที่ไม่ใช่สูตรน้ำหรือซิลิโคนอาจก่อให้เกิดการติดเชื้อได้ และคุณควรล้างสารหล่อลื่นออกให้สะอาดเสมอหลังเสร็จกิจ อะไรก็ตามที่มีส่วนผสมของน้ำหอมมากๆ สามารถนำไปสู่การติดเชื้อได้ง่ายๆ ดังนั้น คุณจงหลีกเลี่ยงผลิตภัณฑ์สำหรับผู้หญิงที่มุ่งเน้นให้จุดซ่อนเร้นของคุณหอมหวนราวดอกไม้ ซึ่งหมายรวมถึงโลชั่นต่างๆ ด้วย เป็นส่วนสำคัญอย่างยิ่งที่จะทำให้ส่วนนั้นของคุณสะอาดและสุขภาพดี การใส่กางเกงในตัวเดิมเป็นเวลามากกว่า 24 ชั่วโมง จะทำให้เกิดภาวะแบคทีเรียไม่สมดุลได้อย่างรวดเร็ว อีกทั้งคุณจะต้องเลือกกางเกงในให้ถูกประเภทด้วย กางเกงในของคุณจะต้องให้อากาศถ่ายเทได้ดี เพราะสภาพอับชื้นเกินไปจะทำให้เกิดการสั่งสมของแบคทีเรีย ดีที่สุดคือกางเกงในที่ทำจากผ้าฝ้าย
คอยระวังการติดเชื้อและโรคต่างๆ ซึ่งเป็นสาเหตุหลักของกลิ่นไม่พึงประสงค์ที่จุดซ่อนเร้น. พึงระลึกไว้ว่ากิจกรรมทางเพศบางอย่างก่อให้เกิดกลิ่นที่จุดซ่อนเร้นได้. ตรวจหาสิ่งแปลกปลอม. ระมัดระวังเรื่องการรักษาสุขอนามัยให้เหมาะสม. เลี่ยงการแช่น้ำร้อนมากๆ ในอ่าง. ล้างทำความสะอาดเป็นประจำ. ใช้สบู่ให้ถูกประเภท. อย่าสวนล้างอวัยวะเพศ. เช็ดอย่างระมัดระวัง. เลือกใช้ผลิตภัณฑ์อย่างระมัดระวัง. ใส่กางเกงในที่สะอาด ใหม่ และขนาดพอดีตัว.
https://www.wikihow.com/Make-Your-Vagina-Smell-Good https://www.wikihow.com/Make-Your-Vagina-Smell-Good
Understand the Causes Practice Good Hygiene